Grad Ivanić-Grad u proračunu za 2024. godinu osigurava sredstva za sufinanciranje nabave obrazovnih materijala (radne bilježnice, nastavni i radni listići, slovarice, pisanke, vježbenice, zbirke zadataka, likovne mape i dr.) za učenike prvog do osmog razreda, upisanih u osnovne škole na području Grada Ivanić-Grada u školskoj godini 2024./2025.

Nabavu obrazovnih materijala provodit će škole prema školskom kurikulumu.

Popis obrazovnih materijala, nabavu kojih će Grad Ivanić-Grad u školskoj godini 2024./2025. financirati za ukupno 1.093 učenika upisanih u prvi do osmi razred osnovnih škola na području Grada Ivanić-Grada i to sa iznosom od 12,16 € po učeniku, škole će objaviti na mrežnim stranicama:

Osnovna škola Đure Deželića, <http://os-gjdezelica-ivanicgrad.skole.hr>

Osnovna škola Stjepana Basaričeka, <http://os-sbasariceka-ivanicgrad.skole.hr>

Osnovna škola Josipa Badalića, <http://os-jbadalica-graberjeivanicko.skole.hr>

Osnovna škola Posavski Bregi, <http://www.os-posavski-bregi.skole.hr>

-----------------------------------------------------------------------------------------------------------------

Grad Ivanić-Grad će u 2024. godini isplaćivati novčanu pomoć za poboljšanje kvalitete života djece školske dobi u iznosu od 50,00 € po djetetu.

Korisnici prava na novčanu pomoć su djeca, polaznici osnovne i srednje škole u dobi od 6. godine života do 18. godine života te mlađi punoljetnici do kraja 18. godine života, koji imaju prijavljeno prebivalište na području Grada Ivanić-Grada najmanje 6 mjeseci prije podnošenja zahtjeva za isplatu.

Postupak za ostvarivanje prava na novčanu pomoć za potrebe djece školske dobi starosti od 6. do 18. godine života pokreće njegov roditelj/skrbnik/udomitelj, a za potrebe mlađeg punoljetnika starog 18 godina mlađi punoljetnik, podnošenjem zahtjeva za isplatu novčane pomoći Upravnom odjelu za lokalnu samoupravu, pravne poslove i društvene djelatnosti Grada Ivanić-Grada, u pisanom obliku osobno u pisarnici Grada Ivanić-Grada, putem pošte na adresu: Grad Ivanić-Grad, Park hrvatskih branitelja 1, 10310 Ivanić-Grad ili elektroničkim putem na e-mail adresu: [urudzbeni@ivanic-grad.hr](mailto:urudzbeni@ivanic-grad.hr).

Zahtjev za isplatu novčane pomoći može se podnijeti od 1. rujna 2024. do 15. prosinca 2024. godine.

Zahtjevu se obvezno prilaže sljedeći dokaz o ispunjavanju uvjeta za ostvarivanje prava na novčanu pomoć:

1. potvrda o upisu djeteta u školsku godinu 2024./2025.

Obrazac zahtjeva za isplatu novčane pomoći može se preuzeti na mrežnim stranicama Grada Ivanić-Grada, <https://www.ivanic-grad.hr>.